Antena 3

Antena 3 ye una canal de televisión xeneralista privada española propiedá d'Atresmedia qu'emite a traviés de TDT y nes plataformes de pagu de Movistar+, ente otres.

El 25 d'avientu de 1989 iniciáronse les sos emisiones en pruebes, siendo la primera cadena privada n'emitir pa toa España. Les sos emisioens regulares n'analóxicu entamaron el 23 de xineru de 1990, con un programa presentau pol xornalista Miguel Ángel Nieto.

Pela canal pasaron importantes presentadores y xornalistes como Jesús Hermida, Mercedes Milá, Jesús Vázquez, Constantino Romero, Paula Vázquez, Ana Rosa Quintana, Silvia Jato, Alicia Senovilla, Carlos Sobera, María Teresa Campos o Andreu Buenafuente.

Los sos estudios centrales atópense en San Sebastián de los Reyes, na Comunidá de Madrid.

 Historia 
Antena 3 nació cuando'l gobiernu de Felipe González abrió'l concursu pa dar tres licencies de televisión privada. Antena 3 ya entamó la so andadura nel territoriu de les cominicaciones pol mediu d'Antena 3 Radio.

Tres ganar una de les tres llicencies de televisión, les otres dos fueron pa Telecinco y Canal+, comenzaron les sos emisiones en setiembre de 1989. El so entamu causó una gran espectación a nivel nacional pol nacimientu d'una nueva cadena. Emitió programes d'ésitu, como Farmacia de Guardia, The Simpsons, Buenafuente, Aquí no hay quien viva, Pasión de gavilanes, Sorpresa, Sorpresa, ¿Dónde estás, corazón?, Tu cara me suena o Mask Singer.

 Televisión Dixital Terrestre 
Cola aparición de la TDT a Antena 3 diéronse-y tres canales, denominaes Neox, Nova y Mega. Estes canales tienen programación variada, que xeneralmente son reposiciones de series, programes o concursos d'Antena 3 o conteníos de producción propia o americana. 

Tres la fusión con laSexta, la oferta de canales de televisión del grupu xurdíu Atresmedia aumentó hasta ocho: Antena 3, laSexta, Neox, Nova, Mega y Atreseries (incluyendo a Antena 3 HD y laSexta HD).

 Referencies 

 Enllaces esternos 


*